**แผนการจัดการเลือกตั้งสมาชิกสภาผู้แทนราษฎร (ส.ส.)**

คณะกรรมการการเลือกตั้งได้มีมติในการประชุมครั้งที่ 67/2561 (31) เมื่อวันที่ 26 พฤศจิกายน 2561 เห็นชอบแผนงานการจัดการเลือกตั้งสมาชิกสภาผู้แทนราษฎร โดยเห็นควรให้พระราชกฤษฎีกาให้มี การเลือกตั้งสมาชิกสภาผู้แทนราษฎรเป็นการทั่วไป ใช้บังคับวันที่ 2 มกราคม 2562 ซึ่งหากพระราชกฤษฎีกา มีผลใช้บังคับวันดังกล่าว จะมีกำหนดการที่สำคัญๆ ดังนี้

วันที่ 4 มกราคม 2562 กกต.ประกาศกำหนดวันเลือกตั้ง

วันที่ 14 – 18 มกราคม 2562 รับสมัคร ส.ส.

วันที่ 5 – 24 มกราคม 2562 ลงทะเบียนขอใช้สิทธิเลือกตั้งล่วงหน้าทั้งนอกเขต

และในเขตเลือกตั้ง

วันที่ 17 กุมภาพันธ์ 2562 วันลงคะแนนเลือกตั้งล่วงหน้า

วันที่ 24 กุมภาพันธ์ 2562 วันเลือกตั้ง ส.ส.

ทั้งนี้ หากมีพระราชกฤษฎีกาให้มีการเลือกตั้งสมาชิกสภาผู้แทนราษฎรเมื่อใด สำนักงานคณะกรรมการการเลือกตั้งประจำจังหวัดอ่างทอง จะได้มีหนังสือถึงส่วนราชการหน่วยงานต่างๆ ต่อไป โดยจะมีการขอความร่วมมือการประชาสัมพันธ์การเลือกตั้ง ประชาสัมพันธ์การใช้สิทธิเลือกตั้งล่วงหน้า การจัดทำป้ายสำหรับให้ผู้สมัครปิดประกาศ และข้อปฏิบัติตามระเบียบกฎหมายต่างๆ ต่อไป